Diari Oficial de la Generalitat Valenciana


Sumari del DOGV 6338, del 23-08-2010 (2010/9059)

Notificació del laude emés per la Junta Arbitral del Transport d'Alacant. Expedient número 075/09-A.
----------------------------------------------------------------------------------------------------

### Dades del document

Número de DOGV
:   6338

Data del DOGV
:   23-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9059


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral del Transport d'Alacant. Expedient número 075/09-A. [2010/9059]  
Manuel Gálvez Acero, president de la Junta Arbitral del Transport d'Alacant, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Serv. Avanz. de Medicina i Estética, SL, amb domicili a Alacant, que s'ha dictat laude en l'expedient 075/09-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
«Alacant, 25 de març de 2010. A les 10.30 hores es constituïx la Junta Arbitral del Transport d'Alacant a la seu de l'avinguda d'Aguilera, número 1, 6a, pels membres expressats al marge, a fi de dictar laude arbitral sobre la controvèrsia plantejada en l'expedient 075/09-A, promogut per Transportes Ochoa, SA, amb domicili a Alacant, contra Serv. Avanz. de Medicina i Estética, SL, amb domicili a Alacant, en relació amb la reclamació següent: impagament de ports per servicis de transport prestats entre Alacant i distintes poblacions d'Espanya i entre Fuenterrabia-Ondarrabia i Alacant durant els mesos d'abril i maig de 2009, per valor de 369,39 euros, segons les factures números 0300.499; 0300.193 (abonament), de 30 d'abril, i 0300.620 i 0300.262 de 31 de maig, més les despeses financeres. Comença la vista oral sense la compareixença de la reclamada, tot i haver sigut citada dins del termini i la forma escaient, segons constància expediental, amb els efectes que determina la vigent legislació més avall arreplegada, i ha justificat la seua absència el vocal representant dels usuaris. Es concedix la paraula al representant de l'actora José Vidal Ríos, el qual ratifica la seua demanda i la quantia expressades. Així mateix, són aportats a l'expedient, com a prova documental, albarans justificatius de l'arreplegada i entrega de les diferents partides, i estos constituïxen la facturació el muntant de la qual és objecte de la present reclamació. Atés que la Junta Arbitral considera que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, mentre afecta les qüestions competencials de les juntes arbitrals del transport. Admeses pel col·legi arbitral a instàncies de l'actora les proves documentals proposades i estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar la demanda interposada per Transportes Ochoa, SA, contra Serv. Avanz. de Medicina i Estética, SL, ja que es considera formalitzat el contracte i realitzades les prestacions convingudes sense que s'haja provat el pagament dels ports meritat. Conseqüentment amb allò que s'ha exposat, procedix que Serv. Avanz. de Medicina i Estética, SL, abone a Transportes Ochoa, SA, la quantitat de 369,39 euros, inclòs l'IVA, en concepte de ports després de la liquidació, més els interessos legals de demora que hi haguera des del moment de la interposició de la demanda el 28 de setembre de 2009 fins a la data d'este laude. El present laude serà executiu en cas d'incompliment en el termini de 20 dies comptadors des de l'endemà de la recepció d'este. Contra esta resolució arbitral es pot interposar únicament recurs d'anul·lació davant de l'Audiència Provincial que haurà de presentar-se dins dels dos mesos següents a la notificació, o d'aclariment, dins dels 10 dies següents al de l'expressada notificació. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. El que, per a constància, arxivament i trasllat a les parts, firmen els membres de la Junta al lloc i en la data indicats».  
Alacant, 9 de juliol de 2010.- El president: Manuel Gálvez Acero.